Sirje Lubi

Sirje Lubi (1979. aastani Sirje Kahu; sündinud 15. mail 1953 Ust-Tarka rajoonis Novosibirski oblastis) on eesti sporditegelane.

 Elulugu 
Ta lõpetas 1971. aastal Tallinna 2. Keskkooli ja 1975. aastal Tartu Riikliku Ülikooli (TRÜ) kehakultuuriteaduskonna.

Lubi hakkas sportima algkooliajal Haapsalus vanemate õhutusel, esimesed treenerid olid Ilme ja Endel Nelis, Ta tuli 1972. aastal korvpallis TRÜ naiskonnas Eesti meistriks, oli aastatel 1976–1978 Kalevi Tallinna nõukogu ja 1978–1987 Kalevi kesknõukogu instruktor, 1987 samas sportmängude osakonna juhataja, 1991–1994 Lauatenniseliidu tegevdirektor, 1994. aastast peasekretär ja 2005. aastast asepresident.

Lubi oli aastatel 1996–1997 Eesti Olümpiakomitee (EOK) naiskomisjoni ja 2008. aastast EOK esindajate kogu, 1996–2000 Euroopa Lauatenniseliidu juhtivkomitee, 2002. aastast Isamaa Erakonna ning 2005. aastast Rahvusvahelise Lauatenniseliidu mitme komisjoni liige. Ta tegi kaastööd spordilehtedele.

 Tunnustus 

 1986 Kalevi auliige

 Isiklikku 
Tema abikaasa oli sporditegelane Toomas Lubi.

 Viited 

 Välislingid 

 Ühendus Vabariigi Eest - Res Publica kandidaadid. Sirje Lubi - kandidaat nr. 148

Kategooria:Eesti sporditegelased
Kategooria:Tallinna Reaalkooli vilistlased
Kategooria:Tartu Ülikooli kehakultuuriteaduskonna vilistlased
Kategooria:Sündinud 1953